นักเรียนไทยกวาด 27 เหรียญทอง 9 เหรียญเงิน แข่งขันคณิตศาสตร์นานาชาติที่อินเดีย
วันนี้(28 ต.ค.2559) นายพะโยม ชิณวงศ์ รองเลขาธิการ คณะกรรมการการศึกษาขั้นพื้นฐาน(กพฐ.) เปิดเผยว่า นักเรียนไทยสามารถคว้า 27 เหรียญทอง 9 เหรียญเงิน ในรายการแข่งขันคณิตศาสตร์นานาชาติ ระดับประถมศึกษา Wizard at Mathematics International Competition หรือ WIZMIC 2016 ระหว่างวันที่ 23-27 ตุลาคม ที่ผ่านมา ณ เมืองลัคเนา สาธารณรัฐอินเดีย นอกจากนี้ยังสามารถ คว้ารางวัลคะแนนรวมสูงสุด ทั้งประเภทบุคคล และประเภททีม หรือที่เรียกว่า OVER ALL อีกด้วย โดยครั้งนี้ สพฐ.ส่งนักเรียนไทย 16 คน จากทั่วประเทศไปร่วมแข่งขันกับนักเรียน 148 คน จาก 12 ประเทศทั่วโลกนอกจากนี้ หลังจากการประกาศผล ผู้แทนสำนักงานคณะกรรมการการศึกษาขั้นพื้นฐาน(สพฐ.) คณะครู และนักเรียนไทย ได้เชิญยังร่วมน้อมเกล้าน้อมกระหม่อมแสดงความอาลัยแด่พระบาทสมเด็จพระปรมินทรมหาภูมิพลอดุลยเดชพร้อมเปิดคลิป LOVE ETERNALLY For His Majesty King of Thailand และร่วมร้องเพลงสรรเสริญพระบารมีในช่วงการแสดงความรู้สึกของแต่ละประเทศที่เข้าร่วมการแข่งขัน
นักเรียนไทยคว้า 27 เหรียญทอง 9 เหรียญเงิน ในการแข่งขันคณิตศาสตร์นานาชาติ ระดับประถมศึกษา ที่ประเทศอินเดีย
คณิตศาสตร์นานาชาติ,กพฐ.,ประถมศึกษา,WIZMIC 2016,เพลงสรรเสริญพระบารมี,ไทยพีบีเอส,ThaiPBSnews